**Punct de vedere cu privire la sesizarea redacţiei Ziarul de Vrancea**

Prin adresa nr. 27665/26.03.2025 Consiliul Judeţean Vrancea a solicitat dezafectarea sensului giratoriu şi aducerea drumului la starea iniţială de la intersecţia dintre DJ 205 S şi str. Vlad Ţepeş ca urmare a vizitei în teren a membrilor implicaţi în derularea obiectivului de investiţii **„Reabilitare şi modernizare DJ 205 S, Focşani-Câmpineanca-Vârteşcoiu - Rîmniceanca - intersecţie DJ 205 B, Judeţul Vrancea,** motivat de faptul că acesta împiedică circulaţia autovehiculelor de lungime mare care sunt însoţite de remorcă.

În cadrul şedinţei Comisiei pentru siguranţa circulaţiei în Municipiul Focşani organizată în data de 8 aprilie 2025 a fost analizată solicitarea Consiliului Judeţean Vrancea.Membrii comisiei au concluzionat faptul că sensul giratoriu s-a realizat în urma solicitării Inspectoratului de Poliţie Vrancea şi au aprobatdesfiinţarea provizorie a acestuia prin Direcţia de Dezvoltare Servicii Publice Focşani, dar totodată au solicitat Consiliului Judeţean Vrancea să precizeze dacă în proiectul tehnic de realizare a obiectivului de investiţii este prevăzut sau nu acest sens giratoriu.

Din corespondenţa purtată cu reprezentanţii Consiliului Judeţean Vrancea a rezultat faptul că în cadrul proiectului tehnic nu este prevăzut executarea unui sens giratoriu în zona de referinţă, aspect comunicat şi luat la cunoştinţă de către Inspectoratul Judeţean de Poliţie Vrancea.

Totodată, Inspectoratul Judeţean de Poliţie Vrancea precizează faptul că va analiza şi va înainta propunerea către administratorul drumului DJ 205 S în vederea amenajării intersecţiei cu circulaţie în sens giratoriu în condiţiile respectării *„ Normativului de amenajare a intersecţiilor la nivel” - indicativ AND 600/2010.*